Source: http://constcourt.md/ccdocview.php?tip=decizii&docid=711&l=ro
Timestamp: 2019-12-12 06:59:59+00:00
Document Index: 26503980

Matched Legal Cases: ['articolul 335', 'articolul 335', 'articolul 335', 'articolul 335', 'articolul 135', 'articolul 335', 'articolul 335', 'articolul 335', 'articolul 335']

Decizia nr. 118 din 18.11.2019
Subiectul sesizării: Judecătoria Chișinău, sediul Centru, dl avocat Borislav Babenco
1. d_118_2019_176g_2019.pdf
a sesizării nr. 176g/2019
a unor prevederi din articolul 335 alin. (11) din Codul penal
(abuzul de serviciu în sectorul privat soldat cu urmări grave)
înregistrată pe 9 octombrie 2019,
1. La originea cauzei se află excepția de neconstituționalitate a textului „soldate cu urmări grave" din articolul 335 alin. (11) din Codul penal, ridicată de dl avocat Borislav Babenco, în dosarul nr. 1-982/2017, pendinte la Judecătoria Chișinău, sediul Centru.
2. Sesizarea privind excepția de neconstituționalitate a fost trimisă la Curtea Constituțională pe 8 octombrie 2019, în baza articolului 135 alin. (1) literele a) și g) din Constituție.
3. Pe rolul Judecătoriei Chișinău, sediul Centru, se află cauza penală de învinuire a dlui Vladimir Zagorneanu de comiterea infracțiunii prevăzute de articolul 335 alin. (11) din Codul penal [abuzul de serviciu în sectorul privat soldat cu urmări grave].
4. Pe 7 octombrie 2019, în cadrul ședinței de judecată, dl avocat Borislav Babenco a ridicat excepția de neconstituționalitate a textului „soldate cu urmări grave" din articolul 335 alin. (11) din Codul penal.
5. Printr-o încheiere din aceeași dată, Judecătoria Chișinău, sediul Centru, a admis cererea privind ridicarea excepției de neconstituționalitate și a trimis sesizarea către Curtea Constituțională, în vederea soluționării acesteia.
„(1) Nimeni nu poate fi declarat vinovat de săvârșirea unei infracțiuni, nici supus unei pedepse penale, decât în baza unei hotărâri a instanţei de judecată şi în strictă conformitate cu legea penală.
(11) Acţiunile prevăzute la alin.(1), soldate cu urmări grave,
se pedepsesc cu amendă în mărime de la 1350 la 2350 unităţi convenţionale sau cu închisoare de la 2 la 6 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 2 la 5 ani.
8. În argumentarea excepției de neconstituționalitate, autorul pretinde că textul articolului 335 alin. (11) din Codul penal - „soldate cu urmări grave" - nu corespunde exigențelor calității legii penale. Legea nu stabilește semnificația noțiunii „urmări grave". Semnificația acesteia ar fi stabilită, în practică, printr-o interpretare subiectivă și discreționară a organului de urmărire penală și a instanței de judecată, fapt care generează abuzuri din partea celor dotați cu competența aplicării legii penale.
9. În opinia sa, prevederile contestate contravin articolelor 1 alin. (3), 22 și 23 din Constituție.
11. În conformitate cu articolul 135 alin. (1) lit. a) din Constituție, controlul constituționalității legilor, în prezenta cauză a Codului penal, ține de competența Curții Constituționale.
12. Curtea constată că excepția de neconstituționalitate a fost ridicată de către dl avocat Borislav Babenco, în dosarul nr. 1-982/2017, pendinte la Judecătoria Chișinău, sediul Centru. Astfel, sesizarea este formulată de către subiectul căruia i s-a conferit acest drept, în baza articolului 135 alin. (1) literele a) și g) din Constituție.
13. Obiectul excepției de neconstituționalitate îl constituie textul „soldate cu urmări grave" din articolul 335 alin. (11) din Codul penal, normă care stabilește răspunderea penală pentru abuzul de serviciu în sectorul privat.
14. Sub acest aspect, prin Hotărârea nr. 24 din 17 octombrie 2019, Curtea Constituțională a declarat neconstituțional, între altele, textul „acțiunile prevăzute la alin. (1), soldate cu urmări grave" din articolul 335 alin. (11) din Codul penal. Curtea a conchis că aceste prevederi nu îndeplinesc standardul de calitate a legii penale și, prin urmare, sunt contrare Constituției.
15. Astfel, există o hotărâre a Curții Constituționale prin care au fost declarate neconstituționale prevederile criticate.
16. În aceste condiții, excepția de neconstituționalitate a textului „soldate cu urmări grave" din articolul 335 alin. (11) din Codul penal trebuie declarată inadmisibilă.
1. Se declară inadmisibilă sesizarea privind excepția de neconstituționalitate a textului „soldate cu urmări grave" din articolul 335 alin. (11) din Codul penal, ridicată de dl avocat Borislav Babenco, în dosarul nr. 1-982/2017, pendinte la Judecătoria Chișinău, sediul Centru.
DCC nr. 118
Dosarul nr. 176g/2019